《出顺阳》
宋代·张嵲

浮云作晓阴，未放寒日光。
平冈连县郭。草树郁苍苍。
清溪贯其中，可以一苇航。
西流合汉沔，水外山微茫。
红叶明碧林，下有寒菊芳，
蜂蝶纷已去，无风徒自香。
我欲寄所思，远在天一方。
安得千里足，宽余九回扬。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。